CELEX: 32015D1913
Language: lv
Date: 2015-09-18 00:00:00
Title: Padomes Lēmums (ES) 2015/1913 (2015. gada 18. septembris) par to, lai Eiropas Savienības vārdā parakstītu Eiropas Padomes Konvenciju par terorisma novēršanu (CETS Nr. 196)

24.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 280/22
            
         PADOMES LĒMUMS (ES) 2015/1913
   (2015. gada 18. septembris)
   par to, lai Eiropas Savienības vārdā parakstītu Eiropas Padomes Konvenciju par terorisma novēršanu (CETS Nr. 196)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 83. panta 1. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Eiropas Padomes Konvencijas par terorisma novēršanu (CETS Nr. 196; “konvencija”) 23. pantā paredzēts, ka konvencija ir atvērta parakstīšanai Eiropas Savienībai.
            
         
               (2)
            
            
               Padome 2015. gada 1. aprīlī pilnvaroja Komisiju uzsākt sarunas par papildu protokolu konvencijai (“papildu protokols”).
            
         
               (3)
            
            
               Eiropas Padomes Ministru komiteja 2015. gada 19. maijā pieņēma papildu protokolu. Komisija ir iesniegusi Eiropas Savienības Padomei priekšlikumu Padomes lēmumam, ar kuru atļauj parakstīt papildu protokolu Eiropas Savienības vārdā.
            
         
               (4)
            
            
               Papildu protokola 10. pantā ir paredzēts, ka papildu protokols ir pieejams parakstīšanai konvencijas parakstītājiem.
            
         
               (5)
            
            
               Ar Padomes Pamatlēmumu 2002/475/TI (1) ir paredzēti kopīgi Savienības noteikumi par terorisma apkarošanu. Konvencija varētu ietekmēt minētos kopīgos noteikumus vai mainīt to darbības jomu.
            
         
               (6)
            
            
               Tādēļ konvencija būtu jāparaksta Eiropas Savienības vārdā attiecībā uz jautājumiem, kas ietilpst Savienības kompetencē, ciktāl konvencija var ietekmēt šos kopīgos noteikumus vai mainīt to darbības jomu. Dalībvalstis patur savu kompetenci, ciktāl konvencija neietekmē kopīgos noteikumus vai nemaina to darbības jomu.
            
         
               (7)
            
            
               Īrijai Pamatlēmums 2002/475/TI ir saistošs, un tādēļ tā piedalās šā lēmuma pieņemšanā.
            
         
               (8)
            
            
               Saskaņā ar 1. un 2. pantu Protokolā Nr. 21 par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, Apvienotā Karaliste nepiedalās šā lēmuma pieņemšanā un šis lēmums tai nav saistošs un nav jāpiemēro.
            
         
               (9)
            
            
               Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā un Dānijai šis lēmums nav saistošs un nav jāpiemēro,
            
         IR PIEŅĒMUSI ŠO LĒMUMU.
   1. pants
   Ar šo atļauj Eiropas Savienības vārdā parakstīt Eiropas Padomes Konvenciju par terorisma novēršanu (CETS Nr. 196) attiecībā uz jautājumiem, kas ietilpst Savienības kompetencē, ņemot vērā tās noslēgšanu (2).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Eiropas Savienības vārdā parakstīt konvenciju.
   3. pants
   Šis lēmums stājas spēkā tā pieņemšanas dienā. To piemēro saskaņā ar Līgumiem.
   
      Briselē, 2015. gada 18. septembrī
      
         
            Padomes vārdā –
         
         
            priekšsēdētāja
         
         C. DIESCHBOURG
      
   
   
      (1)  Padomes Pamatlēmums 2002/475/TI (2002. gada 13. jūnijs) par terorisma apkarošanu (OV L 164, 22.6.2002., 3. lpp.).
   
      (2)  Konvencijas tekstu publicēs kopā ar lēmumu par tā noslēgšanu.